b'\n_START_ARTICLE_\nGregorios Nazianzilainen\n_START_PARAGRAPH_\nGregorios Nazianzilainen (Gregorios Teologi) (noin 330 \xe2\x80\x93 25. tammikuuta 389) oli yksi kappadokialaisista kirkkoisist\xc3\xa4. H\xc3\xa4n syntyi Arianzissa l\xc3\xa4hell\xc3\xa4 Nazianzia Kappadokiassa. H\xc3\xa4nen is\xc3\xa4ns\xc3\xa4, my\xc3\xb6s Gregorios, palveli Nazianzin piispana. H\xc3\xa4n oli Basileios Kesarealaisen (Suuren) ja t\xc3\xa4m\xc3\xa4n veljen, Gregorios Nyssalaisen l\xc3\xa4heinen yst\xc3\xa4v\xc3\xa4. Gregorios toimi Nazianzin piispana vuosina 379\xe2\x80\x93383, mink\xc3\xa4 j\xc3\xa4lkeen h\xc3\xa4n vet\xc3\xa4ytyi perinnetiluksilleen Arianziin, miss\xc3\xa4 h\xc3\xa4n kuoli vuonna 389._NEWLINE_Gregorios oli kolminaisuusopin merkitt\xc3\xa4vimpi\xc3\xa4 kehittelij\xc3\xb6it\xc3\xa4 ja loppuunsaattajia. T\xc3\xa4m\xc3\xa4n vuoksi ortodoksinen kirkko on antanut h\xc3\xa4nelle arvonimen teologi, jonka on saanut ainoastaan kaksi muuta kirkon opettajaa._NEWLINE_H\xc3\xa4n on sadon ja runoilijoiden suojeluspyhimys. H\xc3\xa4n eli seuraavien 6 paavien halintokausien aikana: pyh\xc3\xa4 Sylvester I (314-35), pyh\xc3\xa4 Marcus (336), pyh\xc3\xa4 Julius I (337-52), pyh\xc3\xa4 Liberius (352-66), pyh\xc3\xa4 Damasus I (366-84) ja pyh\xc3\xa4 Siricius (384-99). H\xc3\xa4nt\xc3\xa4 on kuvattu piispana kirjan, kodexin tai k\xc3\xa4\xc3\xa4r\xc3\xb6n kanssa, suitsutusastialla, miehen\xc3\xa4 kirjoittamassa kyyhkysen l\xc3\xa4sn\xc3\xa4ollessa tai miehen\xc3\xa4 kirjoittamassa Jumalan k\xc3\xa4den ollessa h\xc3\xa4nen yll\xc3\xa4\xc3\xa4n. _NEWLINE_Katolinen kirkko on muistanut pyh\xc3\xa4\xc3\xa4 Gregorios Nazianzilaista hetkipalveluksessa seuraavanlaisella latinankielisell\xc3\xa4 kollehtarukouksella:_NEWLINE_\xe2\x80\x9cOr\xc3\xa9mus. Deus, qui p\xc3\xb3pulo tuo \xc3\xa6t\xc3\xa9rn\xc3\xa6 sal\xc3\xbatis be\xc3\xa1tum Greg\xc3\xb3rium min\xc3\xadstrum tribu\xc3\xadsti: pr\xc3\xa6sta, qu\xc7\xbdsumus; ut quem Doct\xc3\xb3rem vit\xc3\xa6 hab\xc3\xbaimus in terris, intercess\xc3\xb3rem hab\xc3\xa9re mere\xc3\xa1mur in c\xc3\xa6lis.\xe2\x80\x9d_NEWLINE_H\xc3\xa4nt\xc3\xa4 on muistettu seuraavina kalenterivuoden p\xc3\xa4ivin\xc3\xa4: 1. tammikuuta, 2. tammikuuta, 3. tammikuuta, 25. tammikuuta, 30. tammikuuta, 9. toukokuuta ja 11. kes\xc3\xa4kuuta.'